section_heading: Razvoj
paragraph_text: Inženjeri Engesa su prihvatili drugo ograničenje, ali su zanemarili prvo i kao ciljanu težinu postavili 42 tone. Odlučeno je i kako će se za razvoj koristiti osnovno tijelo tenka i dvije različite kupole, kako bi bilo moguće postaviti dva različita glavna topa: 105&nbsp;mm i 120&nbsp;mm. Kao vrijeme realizacije prototipa je bilo postavljeno razdoblje od godine dana, stoga je tvrtka odlučila kako će ona dizajnirati tijelo, a kupola i top će biti prepušteni britanskoj kompaniji Vickers Defence Systems.